**Sportslig Analyse af Talent- og Elitemiljøer (SATE)**

SATE-analyse udfyldes af den enkelte klub/organisation, og giver mulighed for at evaluere klubbens/organisationens talent- og elitearbejde. De nedenstående kategorier skal udfyldes så fyldestgørende som muligt om klubbens/organisationen talent- og elitemiljø. Oplysningerne danner baggrund for en talentanalyse foretaget af Eliteidræt Aarhus i samarbejde med klubben, der vurderer det sportslige niveau og -set-up samt talent- og elitemiljø. Oplysningerne danner endvidere baggrund for vurderinger af mulighederne for at kunne opnå støtte fra EIA, herunder ESAA. Det forventes at ansøgeren inddrager alle relevante oplysninger indenfor hver kategori.

Udfyldt af:Navn, titel i klub/organisation og dato

Peter Friis, formand – 06-11-2022

1. Klub/Organisation: Aarhus Tigers er stiftet i 1990, og er en af landets ældste og mest velfunderede amerikansk fodbold klubber i landet. Klubben har som aktivitet Amerikansk Fodbold. Nærværende analyse omhandler kun Amerikansk Fodbold. Klubben har hold i alle aldersrækker i den danske turnering. Dvs. U10, U12, U14, U16, U19, 1 x senior herrehold og 1 x kvindehold. På det organisatoriske plan er klubben velorganiseret. Klubben har en stor gruppe af frivillige, der understøtter klubbens aktiviteter gennem arbejde som ungdomstrænere, holdledere, dommere, sponsorarbejde, transportopgaver og opgaver i forbindelse med de sociale aktiviteter i klubben. Tigers er godt forankret i Aarhus by. Kendskabet til klubben vurderes til at være proportionelt højere end klubbens og sportens placering i DK. Klubben har etableret et stærkt netværk og samarbejder med de administrative og idrætspolitiske organer i Aarhus Kommune. Idrætssamvirket, Sport & Fritids forvaltningen, EIÅ, ESAA og den politiske ansvarlige i specialforbund er alle partnere i klubbens daglige arbejde. Amerikansk fodbold har god appel i Danmark og der er en klar afsmittende interesse fra NFL i USA. Medlemsmæssig er sporten på størrelse med Rugby og de største klubber, som Aarhus Tigers, ligger på ca. 150 medlemmer.

# Udviklingsstatus for talent- og elitearbejde:

**2.1 Udvikling siden seneste SATE-analyse**

Klubben har bygget videre på trænerstab på de enkelte hold. Seniorhold og sportslig udvikling er bygget op omkring en meget kompetent trænerstab på i alt 7 trænere, der har stor andel i klubbens sportslige og medlemsmæssige udvikling. Det meget positive arbejde med U16 og U19 talenter, som er blevet intensiveret siden Covid perioden, har absolut båret frugt (beskrives senere i dokumentet). Flere og flere U19 spillere rykker på senior med succes.

**2.2 Beskrivelse af klubbens organisation og ledelse** (herunder formand og talent/elite ansvarlig)

 Klubbens øverste myndighed er Årsmødet. Årsmødet vælger en bestyrelse bestående af Formand, Næstformand, kasserer og 3-5 yderligere bestyrelsesmedlemmer. Talent/Elite ansvar er forankret ved Formand, næstformand og Sportschef

**2.3 Beskrivelse af økonomi/støttekoncept på talent- og eliteområdet:**

Klubben støtter spillere gennem de faste træningspas i klubtræningen, gennem camps i preseason og gennem individuel rådgivning. Økonomi begrænser direkte støtte til deltagelse på landshold eller udlandsophold (high school / college), men klubbens fagpersoner rådgiver gerne spillerne om mulighederne for at fortsætte udviklingen eks. i USA. Klubbens drøftelser med private sponsorer om muligheden for at oprette en støttepulje, som skal understøtte landsholdsaktuelle talenter, blev pga. Covid19 situationen sat på hold i 2020/21, er genoptaget og forventes udmøntet i 2023. Deltagelse på landshold i DK er omkostningstung med stor egenbetaling, og ofte afholder økonomi spillere fra at deltage på landsholdsaktiviteter.

**2.4 Har klubben en daglig administration/sekretariat?** nej

**2.5 Har klubben formelle samarbejdsaftaler med andre klubber?** ja

Tigers indgik i 2022 en samarbejdsaftale med Odense Badgers, om at Badgers 3 x U16 spillere deltog på Tigers U16 hold. Aftalen forventes fortsat i 2023.

**2.6 Nationalt resultatniveau i klubben:**

Seniorholdet gik igen ubesejret igennem 1. div. og knuste al modstand. Holdet er dermed nr. 5 i DK og rykker i 2023 op i landets bedste række National Ligaen. Klubbens U16 hold var i DM finale 2022 og vandt sølv. U19 holdet var i jysk/fynsk finale og vandt sølv. Alt i alt en sportslig tilfredsstillende sæson i 2022, hvor vi håber og forventer at holdene kan tage det sidste lille skridt ekstra opad i 2023.

**2.7 Internationalt resultatniveau i klubben:**

Tigers seniorhold spillede i 2022 en træningskamp mod Hamburg Huskies, et hold fra den næstbedste tyske række. Kampen endte med et knebent nederlag, og gav holdet et ekstra boost til 2022 sæsonen.

**2.8 Resultatmålsætning for de kommende 2-3 år:**

Tigers seniorhold vil være tilbage i Nationalligaen i 2023. Dette flugter med vore tidligere målsætninger. Forudsætningen har været et målrettet arbejde med de mange unge talenter i klubben, som for alvor har slået igennem i 2022. U16 og U19 skal fortsætte den positive udvikling, hvor finaler skal nås hvert år og hvor U19 skal tage skridtet til 11 mands football og dermed det øverste niveau i DK.

# Faciliteter:

**3.1 Beskrivelse af klubbens primære træningsfaciliteter:**

Klubbens primære træningsfaciliteter er Bøgeskov idrætsanlæg. Klubben råder her over to fulde baner til amerikansk fodbold og tillige en vintergræsbane, som mærkbart har forbedret klubbens træningsmuligheder i forbindelse med slutspil (september) og pre-season forberedelser (november til marts). Klubben har primært måtte samarbejde med private aktører omkring styrketræningsfaciliteter, og har gennemført styrketræning i hold, både på Senior og U16/U19.

**3.2 Har talent- og ungdomsudøvere tilstrækkelig prioriteret adgang til faciliteter?** ja

**3.3 Har eliteudøvere tilstrækkelig prioriteret adgang til faciliteter?** ja

**3.4 Er der generelt tilstrækkelig adgang til styrketræningsfaciliteter?** nej

**3.5 Udviklingsområder og planlagte handlinger på facilitetsområdet:**

Pga. situationen omkring styrketræning, som er en ekstremt vigtig del af amerikansk fodbold, er potentiel etablering af egne styrketræningsfaciliteter stadig et tema i klubben, men indtil videre baseres arbejdet på partnerskaber og samarbejde med private aktører.

1. **Talent:**

**4.1 Klubbens talentudviklingspolitik:**

Gennem vort talentarbejde, der igen omfatter en pæn gruppe spillere på ESAA programmet, vil vi udvikle vore talenter til at blive mere komplette amerikansk fodbold spillere. Klubben er meget opmærksom på, at sporten har et hårdt fysisk element, og der er derfor ekstra vigtigt, at træning både i mængde og i kontakt, doseres rigtigt. Især blandt de allermest lovende talenter, arbejder vi meget målrettet for at undgå at spillerne ”brænder ud” – ved at dosere træning.

**4.2 Klubbens strategi til at rekruttere nye talenter:**

Tigers ønsker at have de bedste faciliteter og ressourcer indenfor områderne træningsanlæg, trænere og klubledelse. Dette skal resultere i den optimale udvikling for spillere og trænere, og derigennem sportslige resultater i topklasse. Dette miljø tiltrækker allerede talent fra andre dele af landet og vi er meget bevidst om at vi har et ansvar for at sikre en kontinuerlig tilgang af talent fra de mindre klubber, hvor talenter ikke kan udfordres og konkurrere på tilstrækkeligt højt plan.

**4.3 Har specialforbundet et udviklet Aldersrelateret TræningsKoncept (ATK)** ja

**Klubstrategi for implementering af ATK:**

Specialforbund har udarbejdet en Football specifik ATK, der er ved at blive rullet ud i klubberne.

**4.4 Beskrivelse af klubbens aldersrelaterede træningsset-up for ungdom/talent**

*Til inspiration kan flere af følgende emner beskrives*: Antal træningspas/-timer pr. uge, gruppe/holdsammensætning, udvikling fra præpubertet til pubertet og til post-pubertet, generel vs. specifik træning, træningsmiljø etc.

For U10 trænes der holdtræning 2 x 2 timer ugentligt. Fokus på at spillerne skal have det sjovt og finde glæde ved amerikansk fodbold, gennem basis øvelser og ”leg”. Teknisk skal der fokuseres på basis teknikker, især de teknikker der beskytter spillerne.

Alle spillere skal træne forskellige positioner. Det taktiske niveau skal holdes på et minimum, så der er tid til at udvikle de ovennævnte tekniske kompetencer.

For U12 trænes der holdtræning 2 x 2 timer ugentligt. Fokus på at spillerne skal have det sjovt og finde glæde ved amerikansk fodbold. Teknisk skal der fokuseres på basis teknikker, især de teknikker der beskytter spillerne.
Alle spillere skal træne forskellige positioner. Det taktiske niveau skal holdes på et minimum, så der er tid til at udvikle de ovennævnte tekniske kompetencer.

For U14 trænes der holdtræning 2 x 2 timer ugentligt. Stadig fokus på at det skal være sjovt og der skal være glæde ved at spille, men der må godt komme lidt mere konkurrence med. Videreudvikling af basis teknikker, stadig med fokus på sikkerhed. Derudover skal der også arbejdes med flere fundamentale teknikker. Spillerne skal stadig have mere end én position, for at udvikle flere færdigheder.
Det taktiske niveau udvides i forhold til U12, men der skal stadig være tid til at arbejde med de tekniske færdigheder.

For U16 trænes der holdtræning 2 x 2 timer ugentligt I sæson. Der opfordres til styrketræning 2-3 gange ugentligt og 1-2 gange om ugen i sæsonen. Der arbejdes med udvikling af spillerne og efter at vinde kampe. Spillernes tekniske færdigheder skal udvikles og der kan arbejdes med specifikke positioner og teknikker. Det taktiske vil fylde mere.

For U19 trænes der holdtræning 2 x 2 timer ugentligt I sæson. Der opfordres til styrketræning 2-3 gange ugentligt og 1-2 gange om ugen i sæsonen. Der arbejdes med udvikling af spillerne og efter at vinde kampe. Spillernes tekniske færdigheder skal udvides og der arbejdes med specifikke positioner og teknikker. Det taktiske vil fylde meget.

**4.5 Beskrivelse af træningsinitiativer, der forbereder klubbens talenter bedst muligt til overgangen mellem talent og elite:**

Der arbejdes stadig rigtigt meget med fælles træning af U12/U14, U16/U19 og med U19/senior. Formålet er at lette overgangen ved oprykning. En udarbejdet analyse fra 2021 viser, at Tigers ligger meget flot, når det handler om at undgå at miste spillere ved oprykning til højere alderstrin. Når alder, fysisk og mentalt udvikling tillader det, prøver vi spillere af på en højere aldersklasse. Der pågår kontinuerligt en dialog mellem trænerstab på de enkelte hold, for at sikre at spilsystemer, begreber etc ensartes, så det letter overgangen ved oprykning. Der vil også under uddannelse og ansættelse af coaching staffs, være fokus på de personprofiler og disses kompetencer, der skal sikre en glidende overgang ved oprykning på hold.

**4.6 Klubbens fokus på talenters udvikling af mentale-, sociale- og menneskelige kompetencer:**

Hele naturen i Amerikansk Fodbold er bygget op omkring holdfølelse, ansvarsfølelse og dedikation. Spillerne har et ansvar på den position de spiller, som går langt ud over hvad man finder i andre sportsgrene. Der er en markant og anderledes fysisk konsekvens af fejl og manglende forståelse for opgaven i amerikansk fodbold. Derfor arbejder vi meget med den mentale side af spillet og især vigtigheden af at være godt forberedt til opgaven.

**4.7 Er klubben bevidst om** [**Team Danmark og DIF’s værdisæt for talentudvikling**](https://umbraco.teamdanmark.dk/media/1160/2017-04-18_talenthuset_-_vaerdisaet_for_talentudvikling_i_dansk_idraet.pdf)ja

* Hvis ja, implementeres dette værdisæt i klubbens talentarbejde? ja

**4.8 Klubbens talentmålsætninger og fokusområder for de kommende 2-3 år:**

Der arbejdes til stadighed med at fremme seriøsiteten i vore talenters tilgang til amerikansk fodbold. Vi kan tydeligt mærke, at en endnu større gruppe af spillere, især på U16 og U19, men også U14 gennem mere målrettet træning har opnået stor personlig udvikling som spillere og atleter. Mange flere af disse talenter er i 2022 slået igennem på alle landshold, fra U17 til Seniorlandshold. Arbejdet skal fortsættes, ved at tilbyde adgang til bedre trænerressourcer, til information/ vejledning til bedre kost og ernæring, bedre søvnmønstre og en række sociale tiltag i klubben, der skal sikre en mere social homogen talentmasse.

1. **Elite:**

**5.1 Klubbens elitepolitik:**

Vi ønsker kontinuerligt, at skabe rammer, faciliteter og ressourcer rettet mod at styrke massen af spillere med en elitær tilgang til sporten. Målsætning er mesterskaber og en øget mængde af spillere på landshold. Politisk er elitearbejdet forankret i bestyrelsen via sportschef og formand.

**5.2 Beskrivelse af klubben træningsset-up for senior/elite**

*Til inspiration kan flere af følgende emner beskrives*: Antal træningspas/-timer pr. uge, gruppe/holdsammensætning, generel vs. specifik træning, træningsmiljø, selvtræning vs. holdtræning etc.

For Senior trænes der holdtræning 2 x 2,5 timer ugentligt, men der indlægges flere træningspas op til sæsonstart. Der tilbydes styrketræning 2 gange ugentligt som holdtræning i preseason og 2 gange om ugen i sæsonen. En stor gruppe elitespillere selvtræner (primært på styrketræning) 4-6 gange om ugen. Der arbejdes med meget med udvikling af spillernes teknik og bevægemønstre. For 2023 sæsonen overvejes tilknytning af mentaltræner/sportspsykolog, da vi ved at oprykning til holdets bedste række, introducerer problemstillinger som vi mener vil kunne bedre håndteres ved adgang til mentaltræner/sportspsykolog.

**5.3 Klubbens målsætninger for eliteafdelingen i de kommende 2-3 år:**

Tigers seniorhold vender tilbage til Nationalligaen i 2023. Holdet skal bide sig fast i den bedste række igen og skal indenfor 2-3 år spille om mesterskab.

# Trænerressourcer og talentmanagement:

**6.1 Ledelsesansvarlige for trænere og talentudvikling:**Klubbens formand og klubbens Sportschef er ansvarlig for trænere og den overordnede talentudvikling

**6.2 Strategi for trænerudvikling/træneruddannelse:**

Klubben vil efterleve og overgå de krav som forbundet stiller til vort uddannelsesniveau for klubbens trænere.

**6.3 Navne på trænere og et kort formuleret erfarings- og uddannelsesmæssigt CV:**

U16/U19
Mads Eichner, DAFF basis/QB, 8 år som ungdomstræner
Thomas Pedersen, DAFF Niv. 1, 13 år som træner
Marco Busk Jørgensen, Elite spiller, 9 års football erfaring
Oguzhan Avci, Elite spiller, 11 års football erfaring
Max Møller, Elite spiller, 10 års football erfaring
Lukas Thomsen, DAFF niveau 1, 3 år som træner

Senior
Mads Eichner, DAFF basis/QB, 8 år som ungdomstræner
Troels Kjeldsen, DAFF Niv. 1, 13 år som træner
Hjalte Søndergaard, DAFF Niv. 1, 4 år som træner
Laurits Frølund, 7 år som træner
Mathias Them Kjær, 8 år som træner
Juan Martinez, 1 år som træner, 5 år som spiller

**6.4 Er klubbens aflønning af talent- og elitetrænere prioriteret?**

Honorering af trænere er prioriteret. Dog er der ikke store midler til rådighed i sporten, og vi arbejder med et meget stort antal trænere. Vi søger primært at ”aflønne” gennem godtgørelse og uddannelse.

**6.5 Øvrige relevante informationer vedrørende træner set-up:**

Klik her for at angive tekst.

# Samarbejdsaftaler:

**ESAA**

**7.1 Har sportsgrenen et formaliseret ESAA samarbejde?** ja

**7.2 Har klubben et formaliseret ESAA samarbejde?** ja

* Hvis ja, er der sammenhæng mellem ESAA træningen og klubtræningen

(kort beskrivelse)? Der gennemføres ESAA morgentræning, som er koordineret mellem ESAA træner og U-trænere.

* Er der sammenhæng mellem klubbens krav til udøvere og ESAA’s [Code of Conduct](https://esaa.dk/media/16774/esaa-code-of-conduct-version-2018.pdf)? ja
* Hvis nej til formaliseret ESAA samarbejde. Ser klubben en mulighed for at blive

en del af ESAA samarbejdet indenfor de kommende 2-3 år? ja/nej

**DIF/Team Danmark**

**7.3 Har sportsgrenen en placering i Team Danmarks støttekoncept**: nej

* Hvis ja, hvilken? Klik her for at angive tekst.

**7.4 Fungerer klubben som elite- eller kraftcenter under specialforbundet (med støtte fra Team Danmark)?:**

nej

* Hvis ja, hvilken? Klik her for at angive tekst.

**7.5 Fungerer klubben som forbundsgodkendt kraftcenter (uden støtte fra Team Danmark)?:** ja

 Klubben er en af få klubber i DAFF med et talent-samarbejde med DAFF – i Tigers defineret som arbejdet gennem ESAA.

# Uddannelse

**7.6 Beskrivelse af klubbens eventuelle samarbejde med uddannelsesinstitutioner (udover ESAA):**

Klubben har et samarbejde med BGI Akademiet, som udbyder Amerikansk Fodbold som liniefag. Aftalen indebærer, at Tigers markedsfører BGI internt i klubben over for spillere der ønsker at kombinere et efterskole ophold med Amerikansk Fodbold. Elever på skolen kan deltage i klubtræning og i kampe hos Tigers.

1. **Supportfunktioner:**

**8.1 Beskrivelse af supportfunktioner klubben har til rådighed til at supportere talenter:**

* Medicinsk, mentalt, kost, testning, fysisk træningsvejledning etc.

Klubben har en række medics tilknyttet klubben til at understøtte talenter. Disse har dels medicinsk og fysioterapeutisk baggrund. Derudover har klubben tilknyttet trænere der kan vejlede i fysisk træning. Klubben har ikke pt. tilknyttet kost-vejleder eller mentaltræner. Dog kan klubbens ESAA elever benytte faciliteter på ESAA programmet.

**8.2 Beskrivelse af supportfunktioner klubben har til rådighed til at supportere elite:**

* Medicinsk, mentalt, kost, testning, fysisk træningsvejledning etc.

Klubben har en række medics tilknyttet klubben til at understøtte elite. Disse har dels medicinsk og fysioterapeutisk baggrund. Derudover har klubben tilknyttet trænere der kan vejlede i fysisk træning. Klubben har ikke pt. tilknyttet kost-vejleder eller mentaltræner, men der overvejes at engagere en mentaltræner/sportspsykolog.

**8.3 Har de bedste talenter adgang til Team Danmarks support funktioner?** nej

**8.4 Har de bedste seniorer adgang til Team Danmarks support funktioner?** nej

**8.5 Er der i klubben kendskab til** [**DIF’s vidensbank**](https://www.dif.dk/da/forening/uddannelse/udgivelser)**?** ja

**8.6 Har klubben en politik på spil-området, der indeholder retningslinjer for**

**gambling og betting?**  ja

**8.7 Er der i klubben kendskab til** [**Center for Ludomanis**](https://ludomani.dk/) **hotline og hjælpefunktioner?** ja

* Har trænerne i klubben den nødvendige viden omkring ludomani og

spilleafhængighed, til at ”spotte” og hjælpe udøvere med

spilleproblemer videre til disse hjælpefunktioner? nej

**8.8 Er der i klubben kendskab til** [**Team Danmark og DIFs**](file:///C%3A//Users/az44972/Downloads/04220%20%20Spiseforstyrrelser%20blandt%20sportsudvere%20redigeret%202018.pdf) **hjælpefunktioner i forbindelse med spiseforstyrrelser?** nej

* Har trænerne i klubben den nødvendige viden om spiseforstyrrelser til
at ”spotte” og hjælpe udøvere med spiseforstyrrelser videre til disse

hjælpefunktioner? nej

**8.9 Har klubben en politik på sociale medier-området, der indeholder retningslinjer for**

**brugen af sociale medier blandt klubben udøvere?** ja

**8.10 Har klubben en politik på området vedr. krænkende handlinger, der indeholder retningslinjer for**

**forebyggelse og håndtering af krænkende handlinger blandt klubben udøvere?** nej

**8.11 Udviklingsområder og planlagte handlinger på supportfunktionsområdet:**

Der skal i 2023 udarbejdes guidelines og politikker for de manglende emner. Det er en prioriteret opgave for klubbens bestyrelse.

# Andre forhold

Klik her for at angive tekst.